Так, начальнік аддзела грамадскага харчавання, старшыня савета ветэранаў райспажыўтаварыства Ніна Аляксееўна Яцкевіч расказала, як Альберт Львовіч – патрабавальны і строгі – гарой стаяў за сваіх маладых супрацоўнікаў перад абласным кіраўніцтвам, не даваў іх у крыўду, усю адказнасць браў на сябе. “Сам акуратны, пунктуальны, адказны ў рабоце, Альберт Львовіч такіх жа адносін да працы патрабаваў і ад іншых”, – кажа Ніна Аляксееўна. Слова гэтай жанчыны важкае, бо яна з тых ветэранаў спажывецкай кааперацыі раёна, каго старшыня праўлення Смірноў у свой час браў на работу, чые ініцыятыву і прафесійнае станаўленне падтрымліваў, каго вылучаў на сур’ёзныя пасады.